પોરબંદરના સામાજીક કાર્યકર દિલીપભાઇ મશરુએ કરેલી રજુઆતમાં જણાવ્યું છે કે, પોરબંદર શહેર તેમજ જીલ્લામાં વ્યાજખોરોના બેહદ ત્રાસ અને લકોોને મરવા માટે મજબુર કરતા વ્યાજખોરોનો ખોફ શહેર અને જીલ્લામાં વધી રહ્યા છે ત્યારે તાજેતરમાં જ પોરબંદરમાં લોહાણા આધેડના મોત બાદ આવા બનાવો વારંવાર બને છે અને આ બનાવનો આપના સુપરવીઝન હેઠળ તટસ્થ તપાસ કરવા અને તેમના પરિવારજનોને ન્યાય મળે તે રીતે તપાસ કરવા તેમજ પોરબંદર શહેર તેમજ પોરબંદર જીલ્લામાં ધીરધારનો વ્યાજનો ધંધો કરતા લોકો પાસે લાયસન્સ છે કે કેમં તેની તપાસ કરવા અને પોરબંદર શહેર તેમજ જીલ્લાના પોલીસના સબંધીત અધિકારીઓની હાજરીમાં લોક દરબાર યોજવા જરુરી છે.